196:: Administració pública:: Cultura:: S'apropa Sant Jordi:: Agricultura:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"...inclou diversos estudis a càrrec d'especialistes... es dedica una apartat a les col·leccions públiques que conserven les obres de Blay més importants..."
Extret del post del Museu d'Art de Girona sobre Miquel Blay 1866-1936 [ + ]
Aquest treball analitza les relacions del Govern de la Generalitat amb la Unió Europea a partir de l'europeïtzació de l'Estat de les Autonomies.
Avalua de quina manera l'impuls i la coordinació dels assumptes europeus poden millorar la participació del govern autonòmic en la presa de decisions supranacional i com els assumptes europeus poden afectar la capacitat del govern autonòmic per defensar els interessos territorials en el procés polític europeu.
Cinc peces breus per a conjunt instrumental
Primer volum de la col·lecció "Els nostres músics", dedicat a la figura de Felip Pedrell, compositor, musicòleg i mestre de noms tan destacats com Isaac Albéniz, Enric Granados, Manuel de Falla o Robert Gerhard, i impulsor de la creació de la Secció de Música de la Biblioteca de Catalunya.
Amb aquesta col·lecció la Biblioteca vol oferir un tast del patrimoni musical que conserva la institució a partir d'una selecció de noms propis de la història de la música a Catalunya que ajudi a promoure'n el seu coneixement i fomentar-ne la interpretació.
Transformacions productives i patrimonialització a l'Urgellet i el Baridà
Aquest treball és l'estudi d'un seguit de transformacions socials i productives de les estructures agrícoles i ramaderes que han tingut lloc al territori del Baridà i l'Urgellet durant el segle XX, i que han donat lloc a un model d'explotació del territori basat en la producció de llet.
Dietaris de la Generalitat de Catalunya (O.C.) (edició en pell i numerada)
Edició en pell numerada d'aquesta col·lecció de deu volums que abracen 303 anys de la història de la Generalitat de Catalunya: organització de la institució, funcions que desenvolupaven determinats funcionaris i molts detalls de la vida ciutadana de tot el Principat.
La transcripció dels Dietaris es deu a un equip de paleògrafs i historiadors dirigits des de l'Arxiu Nacional de Catalunya.
Estudi etnogràfic de les trementinaires de la vall de la Vansa i Tuixent
Monografia de recerca sobre les trementinaires, venedores ambulants d'herbes i remeis naturals per a la gent i el bestiar.
El text descriu la seva posició a la societat local, els seus coneixements i pràctiques, la seva contribució a l'economia domèstica i el seu paper en la interrelació de la muntanya amb el pla.
L'activitat d'aquestes dones va minvar, fins a desaparèixer del tot, a partir de mitjans del segle XX.
Cap a la fi del segle la figura de les trementinaires fou recuperada i convertida en un bé patrimonial i en símbol d'identitat local amb la creació del Museu de les Trementinaires a Tuixent (Alt Urgell).
Els Tranquils d'Esclet, Cassà de la Selva (CD)
Sèrie 1: Documents testimonials-recerca
Nou volum de la col·lecció discogràfica de tretze volums de la Fonoteca de Música Tradicional Catalana, que té com a objectiu la difusió de manera seleccionada i amb el seu estudi corresponent dels materials aplegats en el fons sonor.
En aquest cas, el CD està dedicat als goigs del cicle pasqual, amb l'enregistrament pel grup d'Els Tranquils d'Esclet de Cassà de la Selva d'uns materials inèdits, que són forma d'expressió d'una religiositat popular però estan relacionats també amb cicles agraris i de la natura, i constitueixen un element de primer ordre del patrimoni immaterial que donen sentit a un territori i a una identitat social.
Catàleg de l'exposició que va acullir el MNAC del 23 de setembre de 2016 al 15 de gener de 2017, i que presenta la pintora, dibuixant i il·lustradora Lluïsa Vidal, una de les artistes catalanes més completes i avançades del seu temps que, malauradament, va caure en l'oblit després de la seva mort.
Més enllà de la seva qualitat intrínseca com a pintora i il·lustradora, Vidal representa el triomf de les pròpies conviccions artístiques sobre els prejudicis i les inèrcies del seu temps.
La mostra va exhibir una seixantena d'obres, entre les quals hi ha també peces de petit format, de caire més íntim, que va voler aproximar el públic al procés de treball de l'artista.
Avis legal: D'acord amb l'article 17.1 de la Llei 19/2014, la © Generalitat de Catalunya permet la reutilitzacio dels continguts i de les dades sempre que se'n citi la font i la data d'actualitzacio i que no es desnaturalitzi la informacio (article 8 de la Llei de l'Estat 37/2007) i tambe que no es contradigui amb una llicencia especifica.